ความแตกต่างของแบคทีเรียกับไวรัส
ความแตกต่างหลักระหว่างแบคทีเรียกับไวรัสคือขนาด การเกิดและผลกระทบที่เกิดขึ้นกับร่างกายเมื่อได้รับเชื้อสองตัวนี้เข้าไป   ไวรัสเป็นสิ่งมีชีวิตที่มีขนาดเล็กที่สุดและเป็นสิ่งมีชีวิตที่ไม่ซับซ้อนที่สุด ไวรัสมีขนาดเล็กกว่าแบคทีเรีย 10-100 เท่า แบคทีเรียเป็นสิ่งมีชีวิตเซลล์เดียว สามารถอาศัยอยู่ภายในหรือภายนอกเซลล์อื่นๆ ได้ สามารถอยู่ได้โดยไม่ต้องมีเซลล์เจ้าบ้านหรืออาศัยอยู่ในเซลล์อื่น  แตกต่างกับไวรัสที่เป็นสิ่งมีชีวิตภายในเซลล์ กล่าวคือต้องมีเซลล์เจ้าบ้านเป็นที่อยู่และต้องอยู่ภายในเซลล์เท่านั้น ไวรัสจะเปลี่ยนสารพันธุกรรมในเซลล์เจ้าบ้านจากที่ทำงานปกติให้ทำหน้าที่ผลิตไวรัสแทน ยาปฏิชีวนะไม่สามารถฆ่าเชื้อไวรัส แต่สามารถฆ่าแบคทีเรียส่วนใหญ่ได้ ยกเว้นแบคทีเรียที่ดื้อยาปฏิชีวนะไปแล้ว การใช้ยาปฏิชีวนะที่ไม่ถูกต้องหรือใช้เกินขนาดจะนำไปสู่อาการดื้อยา ซึ่งจะทำให้ยาปฏิชีวนะมีประสิทธิภาพในการต่อสู้กับเชื้อแบคทีเรียลดลง  โดยส่วนใหญ่แล้วแบคทีเรียแกรมลบมักดื้อยาปฏิชีวนะ แต่ก็ยังมียาปฏิชีวนะบางตัวที่สามารถฆ่าแบคทีเรียแกรมลบได้ ไวรัสต้องอาศัยสิ่งมีชีวิตอื่นอยู่เพื่อการแบ่งตัว เช่น พืช สัตว์ ในขณะที่แบคทีเรียนสามารถเติบโตได้ทุกที่โดยไม่ต้องอาศัยสิ่งมีชีวิตอื่น   แบคทีเรียมีองค์ประกอบเซลล์ เพื่อใช้ในการเจริญเติบโต แบ่งตัวและการสืบพันธุ์แบบไม่อาศัยเพศ ตรงข้ามกับไวรัสที่ประกอบด้วยกรดนิวคลิอิก เช่น ดีเอ็นเอ อาร์เอ็นเอ ห่อหุ้มด้วยโปรตีนหรือเยื่อเมมเบรน ไวรัสต้องอาศัยสิ่งมีชีวิตอื่นเพื่อการสืบพันธุ์ เมื่อขาของไวรัสจับกับพื้นผิวของเซลล์สิ่งมีชีวิต ไวรัสจะฉีดสารพันธุกรรมในตัวมันเข้าสู่เซลล์ที่มันไปจับ ตามความเป็นจริงแล้ว ไวรัสไม่เชิงว่าเป็นสิ่งมีชีวิต แต่เป็นเหมือนสาร (ดีเอ็นเอหรืออาร์เอ็นเอ) ลอยไปเรื่อยๆ จนพบกับผู้รับสารที่เหมาะสม อาจยากที่จะเชื่อแต่รู้หรือไม่ว่าสิ่งมีชีวิตนับล้านอาศัยอยู่ในร่างกายของเรา หากนับจำนวนเซลล์แบบหยาบๆ คนเรามีจุลินทรีย์ในร่างกายกว่าร้อยละ 90 และมีเพียงร้อยละ 10 ที่เป็นเซลล์มนุษย์ แบคทีเรียมากมายอยู่ในตัวเราอย่างสงบสุข บางตัวก็ทำหน้าที่สำคัญ เช่น สร้างวิตามิน ทำลายของเสีย สร้างออกซิเจน   ยกตัวอย่างเช่น กระบวนการย่อยอาหารมีแบคทีเรียชื่อ “gut flora” ทำหน้าที่รักษาสมดุลความเป็นกรดด่างในร่างกาย   นอกจากแบคทีเรียดีอย่าง gut flora แล้ว ในร่างกายของเรายังมีไวรัสดีอีกด้วย เช่น แบคเทอริโอฟาจ ซึ่งอาศัยอยู่กับเซลล์แบคทีเรียและฆ่าเซลล์ไม่ดี  นักวิจัยจากมหาวิทยาลัยเยลได้ออกแบบไวรัสเพื่อรักษาเนื้องอกในสมองได้  ไวรัสส่วนมากยังไม่ได้รับการรับรองว่าเป็นประโยชน์ต่อร่างกายมนุษย์ โดยปกติแล้วจะเป็นอันตรายต่อร่างกายมนุษย์เสียมากกว่า แม้ว่าเกณฑ์การแบ่งแยกว่าสิ่งไหนเป็นสิ่งมีชีวิตหรือไม่มีชีวิตนั้นจะไม่ได้ระบุไว้ชัดเจนนัก นักวิทยาศาสตร์ได้ลงความเห็นว่าแบคทีเรียเป็นสิ่งมีชีวิต ในขณะที่ไวรัสเป็นเหมือนกับซอมบี้ กล่าวคือไวรัสไม่ใช่สิ่งที่ตายแล้ว แต่ก็ไม่ได้มีชีวิตซะทีเดียว ไวรัสมีลักษณะหลายอย่างเหมือนกับสิ่งมีชีวิต มีสารพันธุกรรม มีวิวัฒนาการตามการคัดเลือกตามธรรมชาติและสามารถขยายพันธุ์ได้โดยการแบ่งตัวเองออกได้จำนวนมาก แต่ไวรัสไม่มีโครงสร้างเซลล์หรือระบบการเผาผลาญ กระบวนการสร้างและสลายเป็นของตัวเอง กล่าวคือไวรัสต้องการเซลล์เจ้าบ้านในการขยายพันธุ์ ดังนั้นจึงไม่นับว่าไวรัสเป็นสิ่งมีชีวิต พิจารณาได้ดังนี้:   เวลาที่ไวรัสยังไม่ได้จับตัวกับเซลล์สิ่งมีชีวิตอื่น ไวรัสจะอยู่เฉยๆ ไม่มีการเจริญเติบโตใดๆ ไม่มีกระบวนการทางชีววิทยาเกิดขึ้นภายในตัวของไวรัสเอง ไวรัสไม่สามารถเผาผลาญสารอาหาร ผลิตหรือขับถ่ายของเสียได้หรือเคลื่อนที่ได้ด้วยตัวมันเอง ไวรัสจึงมีความใกล้เคียงกับสิ่งไม่มีชีวิตมากและสามารถอยู่ในสภาพไร้ชีวิตไปได้เป็นระยะเวลานาน   เมื่อไวรัสจับตัวกับเซลล์สิ่งมีชีวิต เอนไซม์โปรตีนของไวรัสจะทำหน้าที่สลายผนังเซลล์ของสิ่งมีชีวิตนั้นๆ เพื่อเข้าไปฉีดสารพันธุกรรมเข้าสู่เซลล์เจ้าบ้าน ในจุดที่ไวรัสกำลังบุกรุกเข้ายึดเซลล์ของคนอื่นเพื่อขยายพันธุ์นั้น ไวรัสจะเริ่มแสดงลักษณะสำคัญอย่างหนึ่งของสิ่งมีชีวิตออกมา ซึ่งก็คือความสามารถในการเคลื่อนย้ายสารพันธุกรรมเพื่อให้กำเนิดไวรัสรุ่นต่อไปที่มีลักษณะเหมือนกับตัวมันเอง ถ้าคุณรู้ว่าตัวเองป่วยเป็นโรคอะไร คุณจะรู้ว่าสาเหตุของโรคได้ง่ายมากว่ามันเกิดจากเชื้อไวรัสหรือแบคทีเรียเพียงแค่หาข้อมูลเกี่ยวกับโรคนั้น โรคทั่วไปที่เกิดจากไวรัสและแบคทีเรียมีดังนี้:    แบคทีเรีย: ปอดบวม อาหารเป็นพิษ (ซึ่งมักเกิดจากเชื้ออีโคไล) โรคเยื่อหุ้มสมองอักเสบ โรคเจ็บคอสเตรปโธรท โรคที่ติดเชื้อในหู แผลติดเชื้อ โรคหนองในแท้    ไวรัส: ไข้หวัดใหญ่ อีสุกอีใส ไข้หวัดธรรมดา โรคไวรัสตับอักเสบ บี โรคหัดเยอรมัน โรคทางเดินหายใจเฉียบพลันรุนแรง โรคหัด โรคไวรัสอีโบลา โรคติดเชื้อเอชพีวี โรคเริม โรคพิษสุนัขบ้า การติดเชื้อเอชไอวี (ซึ่งเป็นสาเหตุที่ทำให้เกิดโรคเอดส์) แต่บางโรค เช่น โรคท้องร่วง โรคหวัด อาจเกิดได้จากทั้งเชื้อไวรัสและแบคทีเรีย ถ้าหากคุณไม่รู้ว่าตัวเองเป็นโรคอะไร ก็จะบอกความแตกต่างของเชื้อไวรัสและแบคทีเรียได้ยาก เพราะอาการของโรคทั้งหลายอาจใช้แยกเชื้อทั้งสองชนิดได้ยาก ทั้งแบคทีเรียและไวรัสสามารถทำให้เรามีอาการคลื่นไส้ อาเจียน ไข้ขึ้นสูง อ่อนเพลีย ปวดเมื่อยตัวได้เหมือนกัน ทางที่ดีที่สุดที่จะหาสาเหตุของโรคหรือการติดเชื้อคือการพบแพทย์ แพทย์จะตรวจและนำผลที่ได้เข้าห้องทดลองเพื่อหาชนิดของเชื้อโรคต่อไป อีกหนึ่งวิธีที่จะบอกได้ว่าเราติดเชื้อไวรัสหรือแบคทีเรียคือการดูว่าการให้ยาปฏิชีวนะนั้นได้ผลหรือไม่ ยาปฏิชีวนะ เช่น เพนิซิลิน ใช้รักษากับการติดเชื้อแบคทีเรียเท่านั้น ดังนั้นเราจึงไม่ควรกินยาปฏิชีวนะเอง หากไม่ได้รับคำสั่งจากแพทย์ โรคส่วนมากที่เกิดจากการติดเชื้อไวรัส เช่น ไข้หวัด ไม่มีวิธีรักษา แต่การกินยาต้านไวรัสจะช่วยให้อาการทรงตัว ไม่ทรุดหนักหรือรุนแรงไปมากกว่าที่เป็นอยู่ แม้ว่าความแตกต่างระหว่างแบคทีเรียและไวรัสจะมีมากกว่านี้ แต่ตารางนี้ก็แสดงความแตกต่างที่สำคัญไว้เพียงพอแล้ว
ศึกษาความแตกต่างขั้นพื้นฐาน. ศึกษาวิธีการขยายพันธุ์ที่แตกต่างกัน. รู้ว่าสิ่งมีชีวิตไหนมีผลดีต่อร่างกาย. รู้ว่าสิ่งไหนเป็นสิ่งมีชีวิต. แยกโรคที่เกิดขึ้นจากเชื้อไวรัสกับแบคทีเรีย. ศึกษาจากตารางซึ่งแสดงความแตกต่างระหว่างแบคทีเรียและไวรัส.
https://www.wikihow.com/Know-the-Difference-Between-Bacteria-and-Viruses
Learning the Differences